Bilanţul victimelor în Fâşia Gaza a crescut la peste 34.650 de morţi şi peste 77.900 de răniţi, potrivit oficialilor din Gaza
Bilanţul victimelor din Fâşia Gaza a crescut la cel puţin 34.654 de morţi în urma celor 211 zile de operaţiuni militare israeliene în teritoriu, a anunţat sâmbătă Ministerul Sănătăţii din Gaza şi a adăugat că 32 de palestinieni au fost ucişi în atacurile israeliene din ultimele 24 de ore.
Potrivit ministerului palestinian, 41 de persoane au fost rănite în ultimele 24 de ore, ridicând la 77.908 numărul totalal răniţilor în Fâşia Gaza de la începutul conflictului.
Ministerul Sănătăţii din Gaza nu face distincţie între victimele din rândul civililor şi luptătorii Hamas, iar CNN nu poate verifica în mod independent cifrele ministerului privind numărul de victime din cauza lipsei de acces al presei internaţionale în Gaza.
Potrivit celor mai recente date furnizate vineri de Agenţia ONU de Ajutorare şi Lucrări pentru Refugiaţii Palestinieni din Orientul Apropiat (UNRWA), conflictul s-a soldat cu peste moartea a 10.000 de femei şi rănirea altor 19.000. Rador